تېرو ۲۴ ساعتونو کې د سرې میاشتې د فعالیتونو خبرونه: کابل: د سوری زړه په رنځ اخته ۱۰ ماشومان یوه کورنی روغتون ته د درملنې او عملیات په موخه ور وپېژندل شول. پروان: له ۶۱ تثبیت شویو سوالګرو کورنیو سره په ټولیز ډول ۳۰،۵۰۰۰ افغانۍ نغدی مرسته ترسره شوه، چې هرې کورنۍ ته ۵،۰۰۰ افغانۍ ورکړل شوې. کندز: له ۲۵۰ کورنیو سره د امام صاحب په ولسوالۍ کې د ۱۷ ټنه خوراکی توکو مرسته ترسره شوه، چې هرې کورنۍ ته ۶۸ کیلو خوراکی توکی ورکړل شول. ننګرهار: د ورښتونو له امله په ۷ ولسوالیو کې له ۴۷ زیانمنو شویو کورنیو سره ۵ قلمه د غیر خوراکی توکو مرسته وشوه. کاپیسا/ پروان/ کندز/ زابل: ۷۵۲ اړمنو او بېوزلو کورنیو سره د ۶.۰۶ ټنه خُرما مرسته وشوه، چې هرې کورنۍ ته ۸ کیلو خُرما ورکړل شوه. پنجشېر: له ښوونیز مرکز څخه په مختلفو برخو کې ۲۸۵ تنه ښځینه او نارینه زده کوونکی د زده کړو له بشپړولو وروسته فارغ شول. هرات: ښوونیز مرکز کې د انګلیسی برخې له ۴۰ تنو زده کوونکو څخه آزموینه واخیستل شوه.